open-index/open-wikipedia-markdown huggingface dataset:
צ'נדו

**מיגל פורלאן נוגרה** (בספרדית: **Miguel Porlán Noguera**; נולד ב-12 באוקטובר 1961), הידוע בכינוי **צ'נדו**, הוא כדורגלן עבר ספרדי ששיחק בעמדת המגן הימני.

צ'נדו שיחק לאורך כל הקריירה במדי ריאל מדריד, במדיה זכה בשלושה תארים אירופיים וב-15 תארים מקומיים. בנוסף, ייצג צ'נדו את נבחרת ספרד בשני טורנירי מונדיאל.

## קריירת משחק

צ'נדו החל את הקריירה בקבוצת הנוער של ריאל מדריד כשהיה בן 15, ובשנת 1979 החל לשחק עבור קבוצת הבת של המועדון, ריאל מדריד קסטיליה. את הופעת הבכורה שלו בקבוצה הראשונה של המועדון ערך לקראת סיום עונת , ב-11 באפריל 1982. עונה אחר כך, כשעדיין היה בסגל קסטיליה, ערך שתי הופעות ליגה נוספות במדי הקבוצה הראשונה.

צ'נדו החל את עונת  כשחקן מחליף בריאל מדריד, אך קיבל את המקום בהרכב למשך חלקים גדולים של העונה עקב פציעות בסגל. עונה אחר צ'נדו כבר היה שחקן הרכב קבוע בקבוצה, ואף זכה עימה בגביע אופ"א. במשחק הגמר הכפול מול וידאוטון, צ'נדו פתח בשני המשחקים וסייע לקבוצתו בניצחון המצטבר 3-1.

עונה אחר כך שמרה ריאל על גביע אופ"א, וצ'נדו פתח רק במשחק הגומלין בניצחון המצטבר 5-3 על פ.צ. קלן. באותה עונה זכה צ'נדו לראשונה עם ריאל בתואר אליפות ספרד, הראשונה מתוך חמש רצופות. עד לעונת , כולל עונה זו, היה צ'נדו לשחקן הרכב קבוע, כשפתח בהרכב ב-297 מתוך 320 משחקים אפשריים, ובשנים אלו זכה עם הקבוצה, בנוסף לחמש האליפויות ולשני גביעי אופ"א, גם בגביע הספרדי ובגביע הליגה הספרדית.

החל מעונת , הפך צ'נדו לשחקן ספסל, ובשלוש עונות רשם רק 34 הופעות ליגה, לאחר שהפך לאופציה השנייה מהספסל בעמדה שלו. למרות זאת, השפעתו המנטלית ויכולות המנהיגות שלו על הספסל הפכו אותו לחלק חשוב מסגל הקבוצה. בעונת , זכתה ריאל בתואר אלופת אירופה. צ'נדו, שרשם רק שש הופעות בכל המסגרות לא שותף במשחק הגמר מול יובנטוס, ולאחריו הודיע על פרישה ממשחק פעיל בגיל 37. לאחר פרישתו מונה לתפקיד בצוות הניהולי של הקבוצה, תפקיד אותו מילא במשך מעל לעשור.

ב-18 במאי 2011 נערך משחק ידידות בין ריאל מדריד לבין נבחרת מורסיה, למען נפגעי רעידת האדמה במורסיה כשבוע קודם לכן. מאמן ריאל, ז'וזה מוריניו, העלה את צ'נדו, יליד מורסיה, לשמונה הדקות האחרונות של המשחק.

### נבחרת ספרד

הופעת הבכורה של צ'נדו במדי נבחרת ספרד הייתה ב-22 בינואר 1986 בניצחון ביתי על  במשחק ידידות.

בהמשך השנה, זומן צ'נדו לטורניר מונדיאל 1986 על ידי מאמן הנבחרת מיגל מוניוס, כשחקן מחליף לטומאס רניונס. ספרד העפילה בטורניר עד לשלב רבע הגמר, בו הפסידה ל בפנדלים. המשחק מול בלגיה היה היחיד בטורניר בו שותף צ'נדו, שפתח בהרכב ושיחק לכל אורך המשחק וההארכה, ואף כבש את הפנדל השלישי לזכות ספרד בדו-קרב.

צ'נדו הוסיף לשחק בשורה של משחקי ידידות ורשם שלוש הופעות במשחקי מוקדמות מונדיאל 1990. הוא זומן למונדיאל 1990 על ידי המאמן לואיס סוארס מירמונטס, פתח ושיחק לכל אורך ארבעת המשחקים של ספרד בטורניר, עד להדחתה בשמינית הגמר. המשחק בשמינית הגמר מול  היה האחרון של צ'נדו במדים הלאומיים של ספרד.

בסך הכל בארבע שנותיו בנבחרת ערך צ'נדו 26 הופעות.

## תארים

;ריאל מדריד
* אליפות אירופה: 
* גביע אופ"א (2): , 
* אליפות ספרד (7): , , , , , , 
* הגביע הספרדי (2): , 
* גביע הליגה הספרדית: 
* הסופר קאפ הספרדי (5): , , , , 

## סטטיסטיקות
### מועדונים

### נבחרת לאומית

## קישורים חיצוניים

## הערות שוליים

קטגוריה:מגני כדורגל ספרדים
קטגוריה:כדורגלני ריאל מדריד
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:כדורגלני מונדיאל 1986
קטגוריה:כדורגלני מונדיאל 1990
קטגוריה:ספרדים שנולדו ב-1961
צבי הנינג'ה: יוצאים מהצללים

**צבי הנינג'ה: יוצאים מהצללים** (באנגלית: **Teenage Mutant Ninja Turtles: Out of the Shadows**) הוא סרט גיבורי על אמריקאי מזאנ'ר הפעולה, הקומדיה והמדע בדיוני המבוסס על קומיקס "צבי הנינג'ה". הסרט מהווה סרט המשך לסרט האתחול צבי הנינג'ה. הסרט עלה לאקרנים ב-3 ביוני 2016 ב-2D ,3D ו-IMAX 3D.

את הסרט ביים דייב גרין על פי תסריט של ג'וש אפלבום ואנדרה נימץ. בסרט מככבים מייגן פוקס, סטיבן אמל, ויליאם פיכטנר, בריאן טי וויל ארנט.

## עלילה
בהמשך ישיר לסרט הקודם, שרדר מועבר לכלא עם שני עבריינים טיפשים בשם איוון "רוקסטדי" סטרנקו ואנטון "ביבופ" זק. בדרך שבט הרגל משתלט על הזינזנה למרות מאמצי הצבים למנוע זאת, ושרדר מועבר למימדX, שם הוא פוגש חייזר בצורת מח בשם **קראנג** שמורה לו למצוא שני רכיבים נוספים על מנת לפתוח שער בין ממדי. לפר' בקסטר סטוקמן יש את השלישי- הרכיב שגרם לטלפורטציה של שרדר.

שרדר משתמש במוטגן חדש שקיבל מקראנג כדי להפוך את רוקסטדי וביבופ לקרנף וחזיר יבלות בהתאמה. אפריל מנסה לגנוב מנת מוטגן וכמעט נתפסת אך שומר הזינזנה, קייסי ג'ונס, מציל אותה. הוא מתוודע לצבים ומבין שהם הצילו את ניו יורק שנתיים לפני.

שרדר מצליח למצוא את שני הרכיבים האחרונים (נייטרוניום שפותח חורים שחורים ואקדח אנרגיה). שבט הרגל מנסה לחטוף את המוטגן מתחנת המשטרה ואפריל וקייסי מונעים את זה ונתפסים. ורנון פנוויק מביא למפקחת המשטרה הוכחה שרוקסטדי וביבופ אמיתיים ואפריל דוברת אמת, ומפגיש את NYPD עם הצבים לראשונה. שרדר פותח את השער והטכנודרום מתחיל לזרום דרכו. הצבים מביסים את קראנג ומחזירים את הטכנודרום למימדX, וקייסי סוגר את השער.

## צוות השחקנים
* ג'וני נוקסוויל (דיבוב)/פיט פלוסזק (לכידת תנועה) - לאונרדו
* אלן ריצ'סון - רפאל
* ג'רמי הווארד - דונטלו
* נואל פישר - מיכלאנג'לו
* טוני שלהוב (דיבוב)/ דני וודברן (לכידת תנועה) - ספלינטר
* מייגן פוקס - אפריל או'ניל
* סטיבן אמל - קייסי ג'ונס
* ויל ארנט - ורן פנוויק
* ויליאם פיכטנר - אריק סאקס
* בריאן טי - שרדר
* בריטני אישיבאשי - קראי
* טיילר פרי - בקסטר סטוקמן
* גארי אנטוני וויליאמס - ביבופ
* סטפן "שיימוס" פארליי - רוקסטדי
* בראד גארט - קראנג

## הפקה
עוד לפני צאתו לאקרנים של הסרט צבי הנינג'ה השחקן ויליאם פיכטנר הצהיר כי חתם על חוזה למשך 3 סרטי קולנוע בזיכיון צבי הנינג'ה. גם נואל פישר אישר כי כל השחקנים שמגלמים את ארבעת צבי הנינג'ה חתמו על חוזה לשלושה סרטים.

ליבסמן ופולר אישרו שגם קייסי ג'ונס וגם ביבופ ורוקסטידי יופיעו בסרטי ההמשך. ישנם גם תוכניות להופעה בסרטי ההמשך עבור דמויותיהם של קראנג ומימד איקס.

באוגוסט 2014 אולפני פרמאונט הכריזו כי הסרט ייצא לאקרנים ביוני 2016 כשמייקל ביי ישמש כמפיק וג'וש אפלבום ואנדרה נימיק יכתבו את התסריט.

בדצמבר אותה שנה דווח שהאולפנים שכרו את דייב גרין כבמאי הסרט, לאחר הצלחתו הביקורתית עם סרט הבכורה שלו להציל את אקו. בנוסף אושר כי ביבופ ורוקסטידי יופיעו כנבלי משנה בסרט.

במרץ 2015 לוהק השחקן הקנדי סטיבן אמל לתפקיד קייסי ג'ונס. באפריל אותה שנה האולפנים חשפו תמונה ראשונה של ביבופ ורוקסטידי. בהמשך החודש הוכרז על ליהוקו של טיילר פרי לתפקיד בקסטר סטוקמן ובריאן טי לתפקיד שרדר.

## צילומים
באפריל 2015 החלו צילומי הסרט במדינת ניו יורק ועלות הצילומים מגיעה ל-70 מיליון דולרים. הצילומים נמשכו עד סוף מאי 2015 והושלמו באוגוסט אותה שנה.

## קישורים חיצוניים

* 

* 
* 

## הערות שוליים

קטגוריה:סרטי 2016
קטגוריה:סרטי פעולה אמריקאיים
קטגוריה:סרטי פרמאונט
קטגוריה:סרטי צבי הנינג'ה
קטגוריה:סרטי המשך אמריקאיים
קטגוריה:סרטי ניקלודיאון
קטגוריה:טלפורטציה בקולנוע
ג'יימס ג'ונס (כדורסלן)

**ג'יימס אנדרו ג'ונס** (באנגלית: **James Andrew Jones**; נולד ב-4 באוקטובר 1980) הוא כדורסלן עבר אמריקאי, אשר שיחק בליגת ה-NBA בין השנים 2003–2017.

ביולי 2017 מונה לסגן הנשיא לענייני כדורסל בפיניקס סאנס, באוקטובר 2018 קודם לעמדת הג'נרל מנג'ר הזמני של הקבוצה (לצד טרבור בוקשטיין), ובאפריל 2019 הוצג כג'נרל מנג'ר הקבוע. במאי 2025, קיבל תפקיד של יועץ בכיר בקבוצה ובכך סיים את תפקידו כג'נרל מנג'ר.

## מכללות
ג'ונס שיחק במשך ארבע עונות (2003-1999) באוניברסיטת מיאמי, בעיר בה נולד וגדל. מעמד השיא אליו הגיעה הקבוצה בתקופתו הוא שלב שמינית גמר אליפות המכללות, בעונת . מבחינה אישית, עונת השיא של ג'ונס במכללה הייתה עונתו האחרונה, בה רשם  של 16.9 נקודות  ו-6 ריבאונדים למשחק.

## קריירה ב-NBA
### אינדיאנה פייסרס
ג'ונס נבחר בדראפט 2003 בבחירה ה-49 על ידי אינדיאנה פייסרס. לאחר עונת רוקי חלשה בה שותף רק בשישה משחקים, נכנס ג'ונס בעונתו השנייה לרוטציית הקבוצה ושיחק ב-75 משחקים, כשהוא קולע 4.9 נקודות למשחק ואחוזי הקליעה לשלוש שלו (39.8%) מדורגים במקום ה-25 ב-NBA.

### פיניקס סאנס
ב-25 באוגוסט 2005 הועבר ג'ונס בטרייד לפיניקס סאנס עבור בחירת סיבוב שני בדראפט 2008.

### פורטלנד טרייל בלייזרס
ב-11 ביולי 2007 נשלח ג'ונס לפורטלנד טרייל בלייזרס יחד עם זכויות הדראפט על רודי פרננדס עבור הסדר כספי. את עונתו היחידה בפורטלנד, , סיים ג'ונס במקום השלישי בטבלת קלעי השלשות המדויקים ב-NBA עם 44.4% מטווח זה.

### מיאמי היט
ב-9 ביולי 2008 מיאמי היט החתימה את ג'ונס על חוזה לשנתיים עבור כ-8 מיליון דולר. ב-29 ביוני 2010 חתם ג'ונס על חוזה חדש בקבוצה לעונה אחת, עבור כמיליון דולר. בפברואר 2011 זכה ג'ונס בתחרות השלשות של ה-NBA כשהוא מנצח בסיבוב הגמר את שחקני בוסטון סלטיקס פול פירס וריי אלן. בסיום אותה עונה, ב-9 בדצמבר 2011, חתם ג'ונס על חוזה נוסף בקבוצה לשנתיים עבור כ-3 מיליון דולר. בתקופתו של ג'ונס במיאמי זכה עם הקבוצה בשתי אליפויות (-) והגיע לגמר ה-NBA בארבע עונות רצופות (-).

### קליבלנד קאבלירס
לקראת עונת  חתם ג'ונס על חוזה בקליבלנד קאבלירס לעונה אחת עבור כ-1.5 מיליון דולר, כפי שעשה בכל אחת משתי העונות הבאות. בעונת  זכה עם הקאבלירס באליפות ה-NBA, ובעונת  שיחק בגמר ה-NBA בפעם השביעית ברציפות, אך הקאבלירס הפסידו לגולדן סטייט ווריורס. בסיום אותה עונה הודיע ג'ונס על פרישה ממשחק לאחר 14 עונות ב-NBA, ומונה לסגן הנשיא לענייני כדורסל בפיניקס סאנס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אינדיאנה פייסרס
קטגוריה:כדורסלני פיניקס סאנס
קטגוריה:כדורסלני פורטלנד טרייל בלייזרס
קטגוריה:כדורסלני מיאמי היט
קטגוריה:כדורסלני קליבלנד קאבלירס
קטגוריה:כדורסלני אוניברסיטת מיאמי
קטגוריה:זוכי תחרות השלשות של ה-NBA
קטגוריה:בחירות דראפט של אינדיאנה פייסרס
קטגוריה:פלורידה: כדורסלנים
קטגוריה:מנהלי קבוצות ב-NBA
קטגוריה:אמריקאים שנולדו ב-1980
ג'ורג' אדמונד סטריט

250px|ממוזער|שמאל|כנסיית סנט פיליפ וסנט ג'יימס, אוקספורד
[250px|ממוזער|שמאל|[בתי המשפט המלכותיים, לונדון]]
**ג'ורג' אדמונד סטריט** (באנגלית: **George Edmund Street**; 20 ביוני 1824 – 18 בדצמבר 1881) היה ארכיטקט בריטי, איש סגנון התחייה הגותית הוויקטוריאנית. המבנה החשוב ביותר שתכנן הוא מתחם בתי המשפט המלכותיים במרכז לונדון.

## תולדות חייו
סטריט נולד בלונדון ולמד אדריכלות באקסטר ובוינצ'סטר. בראשית דרכו עבד במשרדו של ג'ורג' גילברט סקוט בשיקום ושחזור מבנים ישנים, בעיקר כנסיות בלונדון ובקורנוול. ב-1849 פתח משרד אדריכלות משלו. ב-1850 התמנה לאדריכל הדיוקסיה של אוקספורד, שם שיקם ותכנן מבנים עבור הכנסייה והאוניברסיטה של אוקספורד. בין היתר תכנן את כנסיית סנט פיליפ וסנט ג'יימס בעיר (כיום משמשת את המרכז ללימודי המיסיון). ב-1855 שב סטריט ללונדון.

סטריט חקר את האדריכלות הגותית ויצא למספר סיורים באירופה על מנת להכיר מקרוב את שכיות החמדה של אדריכלות זו. ב-1855 פרסם ספר מחקרי מאויר בקפידה בשם *The Brick and Marble Architecture of Northern Italy* ("ארכיטקטורת הלבנים והשיש של צפון איטליה"); ב-1865 ראה אור ספרו *The Gothic Architecture of Spain* ("האדריכלות הגותית של ספרד"). מחקריו אודות השימוש בצבעוניות בעיטורים הובילו לגישה הפוליכרומית בתחייה הגותית הבריטית, כלומר שימוש באריחים, רעפים ופריטי אבן בצבעים רבים.

ב-1864 בנה סטריט מחדש את הספינה הראשית של קתדרלת בריסטול. ב-1869 התמנה לאדריכל הדיוקסיות של ריפון ושל יורק ולאדריכל הקתדרלות של סולסברי ושל קארלייל (קאמבריה). כן הוזמן סטריט למספר מסעות באירלנד, בהם שיפץ מספר כנסיות, עבודות שנויות במחלוקת במסגרתן הרס בקתדרלת קרייסט צ'רץ' בדבלין חלקים "חסרי ערך היסטורי" לדבריו.

ב-1868 נבחרה תוכניתו של סטריט, שהיה אחד מ-11 אדריכלים שהגישו הצעות להקמת בתי המשפט המלכותיים בלונדון. סטריט התמנה לאדריכל היחיד של המתחם (פנים וחוץ). העבודות להקמת המבנה החלו ב-1873 והתקדמו באיטיות תחת פיקוחו. סטריט לא זכה לראות בהשלמת המבנה, שנחנך בדצמבר 1882, כשנה לאחר מותו.

סטריט נקבר במנזר וסטמינסטר.

## פרסים ומשרות כבוד
ב-1866 נבחר לעמית האקדמיה המלכותית לאמנויות וב-1871 התקבל כחבר מלא ופרופסור לאדריכלות ולהיסטוריה של האדריכלות בימי הביניים. היה נשיא המכון המלכותי לאדריכלים בריטים (RIBA), חבר האקדמיה האוסטרית למדעים (דאז, האקדמיה המלכותית של וינה) וחבר לגיון הכבוד הצרפתי, עבור שרטוטיו לתערוכה העולמית של פריז (1878).

## קישורים חיצוניים

* פרופיל באתר אדריכלות
* ביוגרפיה, באתר "הרשת הוויקטוריאנית"
* עבודותיו באירלנד
* 
* 

### רשימות מהוויקיפדיה האנגלית
* 
* 
* 
* 

## הערות שוליים

קטגוריה:אישים הקבורים במנזר וסטמינסטר
קטגוריה:מעוטרי אות לגיון הכבוד
קטגוריה:אדריכלים בריטים במאה ה-19
קטגוריה:בריטים שנולדו ב-1824
קטגוריה:בריטים שנפטרו ב-1881
קטגוריה:מונצחים בשלט כחול של ארגון המורשת האנגלית
קניב

**קניב** (אוקראינית: **Канів**; בפי יהודי העיר: **קַנְיֶיב**) היא עיר במחוז צ'רקאסי אוקראינה.

## היסטוריה
[ממוזער|קברו של המשורר הלאומי [טאראס שבצ'נקו בעיר קניב.]]
לראשונה אנחנו שומעים על קניב ממסמך שמתוארך לשנים 1074–1088. ליד קניב עברה דרך מסחר חשובה שתרמה רבות להתפתחות כלכלית של היישוב. לא פעם היישוב נכבש ונהרס לגמרי, ב-1240 הוא נכבש ונהרס על ידי המונגולים בהנהגתו של באטו חאן. ב-1320 קניב נכבש על ידי גדימינאס, מ-1362 המקום היה תחת שליטתה של הדוכסות הגדולה של ליטא.

החל מהמאה ה-16 קניב הפכה למרכז חשוב של הקוזאקים, לכאן היו עוברים להתגורר קוזאקים שלא היו יכולים להילחם יותר מפאת גילם, כאן נקברו מספר הטמנים חשובים. בסוף המאה ה-16 באזור התרחשו מספר מרידות כנגד השלטון הפולני.

ב-1600 קניב קיבלה זכויות מגדבורג.

במאה ה-17 תושבי קניב לקחו חלק פעיל במרידות כנגד השלטון הפולני. ב-1625 קניב נשרפה, חמש שנים מאוחר יותר העיר שוב נשרפה על ידי הטטרים.

בעקבות הסכם שלום שנחתם בין האיחוד הפולני-ליטאי לבין האימפריה העות'מאנית ב-1672 קניב עברה לידיהם של הטורקים. בספטמבר 1678 הטורקים הרסו את העיר.

ב-1793 לאחר חלוקת פולין עברה קניב לידיה של אימפריה הרוסית.

העיר נכבשה על ידי הגרמנים ב-16 באוגוסט 1941 ושוחררה על ידי הצבא האדום ב-3 בפברואר 1944.

### יהודי קניב
היהודים התחילו להתיישב בקניב בסוף המאה ה-17 תחלית המאה ה-18.

הקהילה היהודית בקניב ניזוקה קשות בעקבות הפרעות ביהודי אוקראינה שפרצו בזמן מלחמת האזרחים ברוסיה לאחר מלחמת העולם הראשונה.

בנובמבר 1941 בברסטובצקי יאר נרצחו 150 יהודים מקניב. רבים מיהודי קניב ניסו להתחבא ולהימלט מאימת הנאצים, אך רובם נתפסו על ידי המקומיים והובאו לקורסום ויותר מאוחר נרצחו.

הקהילה הדתית בעיר חודשה ב-1993.

## אוכלוסייה
שינוי אוכלוסייה של קניב לאורך השנים:

### אוכלוסייה יהודית
ב-1765 היו בקניב רק 98 יהודים, עד 1847 האוכלוסייה היהודית במקום הגיעה ל-1,635, ב-1897 בזמן מפקד האוכלוסין הראשון של האימפריה הרוסית מספר היהודים בקניב היה 2,682 שהיוו 30 אחוזים מכלל אוכלוסיית העיר. שינוי האוכלוסייה היהודית של קניב לאורך השנים:

## ערים תאומות
* 
* 
* 
* 
* 

## קישורים חיצוניים

* 
* תולדות יהודי קניב 
* 
* 

## הערות שוליים

קטגוריה:קהילות יהודיות באוקראינה
קטגוריה:מחוז צ'רקאסי: ערים
קטגוריה:יישובים שהוקמו במאה ה-11
הדיאץ'

**הדיאץ**' (באוקראינית: **Гадяч**; ביידיש: **האַדיטש**) היא עיר במחוז פולטבה, אוקראינה. היא שוכנת על גדות נהר הפְּסֶל.

## היסטוריה
תושבי הדיאץ' לקחו חלק פעיל במרד חמלניצקי. לאחר צירופה של הדיאץ' לאימפריה הרוסית העיר ושטח שסביבה הוענקו לבוגדן חמלניצקי. 

ב-1726 העיר הועברה לבעלותו של אלכסנדר מנשיקוב על ידי יקטרינה הראשונה. 

ב-1897 בעיר התגוררו כ-8,000 תושבים, מתוכם 73 אחוזים אוקראינים ו-24 אחוזים יהודים.

העיר נכבשה על ידי הוורמאכט ב-27 בספטמבר 1941 ושוחררה על ידי הצבא האדום ב-26 בספטמבר 1943.

בהדיאץ' נטמן לאחר פטירתו רבי שניאור זלמן מלאדי שהיה מייסד תנועת חסידות חב"ד.

## אוכלוסייה
אוכלוסיית הדיאץ' באלפים לפי שנים:

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:700 height:300
PlotArea = left:50 bottom:50 top:30 right:30
DateFormat = x.y
Period = from:0 till:30
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=

 bar:1897 text:1897
 bar:1923 text:1923
 bar:1926 text:1926
 bar:1939 text:1939
 bar:1959 text:1959
 bar:1970 text:1970
 bar:1979 text:1979
 bar:1989 text:1989
 bar:1992 text:1992
 bar:1998 text:1998
 bar:2001 text:2001
 bar:2003 text:2003
 bar:2005 text:2005
 bar:2007 text:2007
 bar:2009 text:2009
 bar:2013 text:2013
 bar:2014 text:2014

PlotData=
 color:barra width:12 align:left

 bar:1897 from:0 till: 7.721
 bar:1923 from:0 till: 11.122
 bar:1926 from:0 till: 9.963
 bar:1939 from:0 till: 10.731
 bar:1959 from:0 till: 11.725
 bar:1970 from:0 till: 14.428
 bar:1979 from:0 till: 18.578
 bar:1989 from:0 till: 24.375
 bar:1992 from:0 till: 24.8
 bar:1998 from:0 till: 24.6
 bar:2001 from:0 till: 22.698
 bar:2003 from:0 till: 22.981
 bar:2005 from:0 till: 23.280
 bar:2007 from:0 till: 23.740
 bar:2009 from:0 till: 24.031
 bar:2013 from:0 till: 24.196
 bar:2014 from:0 till: 24.187

PlotData=

 bar:1897 at: 7.721 fontsize:S text: 7.721 shift:(-10,5)
 bar:1923 at: 11.122 fontsize:S text: 11.122 shift:(-10,5)
 bar:1926 at: 9.963 fontsize:S text: 9.963 shift:(-10,5)
 bar:1939 at: 10.731 fontsize:S text: 10.731 shift:(-10,5)
 bar:1959 at: 11.725 fontsize:S text: 11.725 shift:(-10,5) 
 bar:1970 at: 14.428 fontsize:S text: 14.428 shift:(-10,5)
 bar:1979 at: 18.578 fontsize:S text: 18.578 shift:(-10,5)
 bar:1989 at: 24.375 fontsize:S text: 24.375 shift:(-10,5)
 bar:1992 at: 24.8 fontsize:S text: 24.8 shift:(-10,5)
 bar:1998 at: 24.6 fontsize:S text: 24.6 shift:(-10,5)
 bar:2001 at: 22.698 fontsize:S text: 22.698 shift:(-10,5)
 bar:2003 at: 22.981 fontsize:S text: 22.981 shift:(-10,5)
 bar:2005 at: 23.280 fontsize:S text: 23.280 shift:(-10,5)
 bar:2007 at: 23.740 fontsize:S text: 23.740 shift:(-10,5)
 bar:2009 at: 24.031 fontsize:S text: 24.031 shift:(-10,5)
 bar:2013 at: 24.196 fontsize:S text: 24.196 shift:(-10,5)
 bar:2014 at: 24.187 fontsize:S text: 24.187 shift:(-10,5)
TextData=
 fontsize:S pos:(5,20)
 text: 


## קישורים חיצוניים

* 

## הערות שוליים

קטגוריה:מחוז פולטבה: ערים
קטגוריה:יישובים שהוקמו במאה ה-16
דף (תוף)

ממוזער|150px|זוג תופי דף
**דַּף** (בפרסית: **دف**) הוא תוף מסורתי שנפוץ באיראן ובאזורים אחרים עם השפעה פרסית, בעל מבנה עגול ושטוח. נהוג לנגן בו מוזיקה פופולרית ואתנית מסורתית.

## מבנה הכלי ואופן הנגינה
הדף עשוי גליל עץ צר עליו מתוח עור עז. ניתן למצוא את הדף גם עם סלילי ברזל בחלקו הפנימי של גליל העץ, כך שנוצר צליל נוסף בעת הנגינה. את הדף אוחזים בשתי הידיים ומתופפים עליו בעדינות.

## היסטוריה ומנהגים
הראיות הראשונות לקיומו של הדף נמצאו באזור איראן של ימינו, ובעגה האיראנית העתיקה ביטאו את שמו "דפּ" (Dap). פואמות פרסיות רבות נכתבו לנגינה בכלי זה.

בפרס נחשב לתוף ייחודי, וניגנו בו בחגיגות מיוחדות. בדומה לכך, בפקיסטן שמרו את צלילו לחגיגות נישואין בלבד. באזורים רבים, ביניהם ארמניה, כורדיסטן, טורקיה, פקיסטן, אפגניסטן מרכז רוסיה, נחשב הדף לכלי מסורתי.

## קישורים חיצוניים

קטגוריה:כלי הקשה
קטגוריה:כלי נגינה עתיקים
קטגוריה:כלי נגינה מזרחיים
אליהו סיגד

250px|ממוזער|שמאל|לוחית זיכרון לאליהו סיגד (סיגרד) בתל אביב
**אליהו סיגָד (סיגָרד)** (1901 – 30 במרץ 1975) היה צייר ישראלי.

## קורות חיים
נולד בעיר פוניבז' בליטא. בשנים 1919–1922 למד אדריכלות ורישום בריגה.

ב-1925 עלה לארץ ישראל, השתתף בתערוכות קבוצתיות ויצר תפאורות לתיאטרון.

ב-1929 נסע לפריז לשלוש שנים שבמהלכן למד באקדמיית קולארוסי (Académie Colarossi) ובאקדמיה גראנד שומיאר.

לאחר שובו ארצה הצטרף לאגודת הציירים והפסלים ונבחר לכהן בוועד שלה במשך כעשרים שנה. לפרנסתו לימד ציור בבתי הספר היסודיים בתל אביב, "תל נורדאו" (בין תלמידיו שם היה האמן דני קרוון), "אחד העם" ו"הכרמל".
בשנות ה-40 הצטרף לארגון ההגנה והשתתף במלחמת העצמאות.

הוא השתתף בתערוכות יחיד ובתערוכות קבוצתיות ביריד המזרח (1925, 1929) במוזיאון תל אביב (1933, 1950) בביתן הלנה רובינשטיין (1960), בתערוכת העשור (1958) ועוד. כן נטל חלק בתערוכות של אמנים ישראלים בארצות הברית, בקנדה, בדרום אפריקה ועוד.

נפטר ב-30 במרץ 1975, בגיל 74. הותיר אישה, רינה.

## יצירתו
בעבודותיו ניכרת ההשפעה הצרפתית האפיינית לשנות ה-30. רבים מציוריו משקפים את ההווי ונוף הארץ והוא נחשב לאמן "ארץ ישראלי". הוא סירב לפנות לאמנות מושגית שהפכה לזרם המוביל באמנות הישראלית ולפיכך הפך מאמן מרכזי ומוערך לאמן הנמצא בשולי הזירה האמנותית בארץ.

## פרסים
בין הפרסים שבהם זכה:
* 1945 – פרס דיזנגוף
* 1959 – פרס עיריית רמת גן.

## הנצחה
במסגרת פרויקט הנצחת אמנים בתל אביב נקבעה לוחית זיכרון על ביתו ברחוב סירקין 35.

## לקריאה נוספת
***פה גר, עיר בעקבות אמניה**, הוצאת עיריית תל אביב, עמ' 118, 2015

## קישורים חיצוניים

* 
* 
* 

## הערות שוליים

קטגוריה:ציירים ישראלים
קטגוריה:מורים לאמנות בישראל
קטגוריה:זוכי פרס דיזנגוף
קטגוריה:סגל בית הספר אחד העם (תל אביב)
קטגוריה:אנשי העלייה הרביעית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1901
קטגוריה:ישראלים שנפטרו ב-1975
אליפות צרפת בטניס 1931

**[[אליפות צרפת הפתוחה#האליפות|אליפות צרפת]] 1931** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-22 במאי והסתיימו ב-31 במאי. זו הייתה האליפות ה-36 מאז ייסודה.

בטי נאטהול הבריטית זכתה בתחרות זוגות נשים וזוגות מעורבים.

## התחרות
### תחרות הגברים
[שמאל|ממוזער|180px|[ז'אן בורוטרה, מנצח תחרות הגברים]]
בתחרות זו השתתפו 89 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# **[[ז'אן בורוטרה]] (), ניצח בתחרות**
# ג'ורג' לוט (), הודח ברבע גמר
# כריסטיאן בוסי (), הפסיד בגמר
# באני אוסטין (), הודח בסיבוב השלישי
# ג'ון ואן רין (), הודח ברבע גמר
# פרד פרי (), הודח בסיבוב הרביעי
# ורנון קירבי ( דרום אפריקה), הודח בסיבוב הרביעי 
# ג'ורג' ליטלטון (), הודח בסיבוב השלישי
# לואיס ריימונד ( דרום אפריקה), הודח בסיבוב השלישי
# פטריק יוז (), הודח בחצי הגמר 
# ג'ורג'ו דה סטפני (), הודח ברבע גמר
# רודריך מנצל (), הודח בסיבוב הרביעי
# הייטרו סאטו (), הודח בסיבוב הרביעי
# בלה פון קרלינג (), הודח בסיבוב השלישי
# עמנואל די פלה (), הודח בסיבוב השלישי
# הרמן ארטנס (), הודח בסיבוב הרביעי

אנרי קושה, מנצח תחרות 1930 לא השתתף בתחרות. בגמר התחרות נפגשו ז'אן בורוטרה () וכריסטיאן בוסי (). ז'אן בורוטרה ניצח ב-4 מערכות.

### תחרות הנשים
שמאל|ממוזער|180px|סילי אאוסם, מנצחת תחרות הנשים
בתחרות הנשים השתתפו 59 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# **סילי אאוסם (), מנצחת התחרות**
# סימון מאתיה (), הודחה ברבע גמר
# הלן ג'ייקובס (), הודחה ברבע גמר
# לילי דה אלברס ( ספרד), הודחה בחצי גמר
# אליזבת ריין (), הודחה ברבע גמר
# בטי נאטהול (), הפסידה בגמר
# הילדה קראווינקל (), הודחה בחצי גמר
# ג'ואן רידלי (), הודחה בסיבוב השלישי

הלן וילס () שהייתה מנצחת התחרות בשנים 1928-1930 לא השתתפה. במשחק הגמר סילי אאוסם () ניצחה את בטי נות'ל () בשתי מערכות. באותה שנה היא זכתה באליפות וימבלדון.

### תחרות זוגות גברים
בתחרות השתתפו מספר זוגות. ממנצחי תחרות 1930 אנרי קושה וז'אק בריניון () רק ז'אק בריניון השתתף גם השנה. במשחק הגמר ג'ורג' לוט וג'ון ואן רין () נפגשו עם ורנון קירבי ונורמן פרקרסון ( דרום אפריקה) וניצחו ב-3 מערכות. באותה שנה הם ניצחו גם באליפות וימבלדון.

### תחרות זוגות נשים
בתחרות השתתפו 28 זוגות. מזוג מנצחות תחרות 1930 רק אליזבת ריין () השתתפה גם השנה. במשחק הגמר איילין ויטניגסטול ובטי נאטהול () שיחקו נגד סילי אאוסם () ואליזבת ריין () וניצחו אותן בשתי מערכות. באותה שנה הן זכו גם באליפות ארצות הברית הפתוחה.

### תחרות זוגות מעורבים
בתחרות השתתפו מספר זוגות. מזוג מנצחי תחרות 1930 רק סילי אאוסם () השתתפה גם השנה. במשחק הגמר בטי נאטהול () ופטריק ספנס ( דרום אפריקה) נפגשו עם דורותי ברון ובאני אוסטין () וניצחו ב-3 מערכות.

## קישורים חיצוניים

* תחרות נשים
* תחרות גברים
* האתר הרשמי של אליפות צרפת הפתוחה
* נתונים נוספים על האליפות

צרפת
1931
קטגוריה:1931 בצרפת
צבי קנור

**צבי קנור** (במקור: קנטורג'י) (נולד ב-11 ביוני 1947) הוא קצין צה"ל במילואים בדרגת תת-אלוף, שירת כטייס קרב, מפקד בסיס חצור ובסיס תל נוף ונספח חיל האוויר בוושינגטון. לאחר שחרורו שימש דירקטור ומנכ"ל חברות.

## חייו
קנור גדל ולמד בנתניה. הוא התגייס לצה"ל ב-1965, סיים קורס טיס ושירת כטיס קרב בחיל האוויר. קנור לחם במלחמת ששת הימים ובמלחמת ההתשה שירת כטייס בטייסת 116. בשובו מגיחת הפצצה במצרים ביוני 1970, נטש את מטוס המיסטר שהטיס ונפגע. במלחמת יום הכיפורים שירת כמוביל בטייסת העטלף, טייסת מטוסי F-4 פנטום. כמו כן השתתף במלחמת לבנון הראשונה. הוא שירת כראש מחלקת מבצעים במטה חיל האוויר, כמפקד בסיס חצור וכמפקד בסיס תל נוף בשנים 1987 עד 1990.

בשנים 1991 עד 1993 כיהן כנספח אווירי בוושינגטון שבארצות הברית.

לאחר שחרורו מונה קנור ב-1994 למנכ"ל חברת בי.וי.אר טכנולוגיות. ב-1996 מונה למנכ"ל אופיר טורס. בשנים 1999 עד 2001 הוא כיהן כנשיא חברת בי.וי.אר מערכות. לאחר מכן שימש מנכ"ל אמריקן אקספרס טרוול במשך שמונה שנים. באוגוסט 2009 מונה קנור למנכ"ל החברה לאיתור ולהשבת נכסים של נספי השואה, תפקיד בו כיהן במשך כשנה. כן גם כיהן כיו"ר חברת קמיליון מערכות בניה והוא מכהן כדירקטור בחברות הציבוריות מטי מחשבים וכים ניר שירותי תעופה. ב-2010 מונה קנור למנכ"ל קרן תל אביב לפיתוח ושימש בתפקיד משך מספר שנים. הוא שימש גם כדירקטור בחברת כים ניר.

קנור הוא חבר המועצה לשלום ולביטחון ויוזמת ז'נבה.

## חיים אישיים
קנור נשוי למרים. הוא בעל תואר ראשון מאוניברסיטת אובורן באלבמה ותואר שני במנהל עסקים מאוניברסיטת בר-אילן.

## קישורים חיצוניים
* 

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס תל נוף
קטגוריה:נספחי חיל האוויר בארצות הברית
קטגוריה:מנכ"לים יוצאי שירות קבע בצה"ל
קטגוריה:דירקטורים ישראלים
קטגוריה:טייסי חיל האוויר הישראלי
קטגוריה:ראשי מחלקת מבצעים בחיל האוויר
קטגוריה:בוגרי אוניברסיטת אובורן
קטגוריה:נתניה: אישים
קטגוריה:חיילי חיל האוויר במלחמת ששת הימים
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
קטגוריה:ישראלים שנולדו ב-1947
פרד פרי

**פרד פרי** (באנגלית: **Frederick John Perry**; 18 במאי 1909 – 2 בפברואר 1995), היה טניסאי ושחקן טניס שולחן בריטי, אחד הטניסאים הבולטים בעולם בשנות ה-30, כשלזכותו 14 זכיות בטורנירי גראנד סלאם, מהן 8 זכיות יחיד. במהלך 1934/35 היה הראשון שהצליח לזכות בתחרויות היחידים ב-4 טורנירים של גראנד סלאם. בשנים 1933–1936 היה חלק מנבחרת גביע דייוויס של בריטניה שזכתה בגביע. בשנת 1929 זכה באליפות העולם בטניס שולחן ליחידים.

## קריירה ספורטיבית
פרד פרי נולד בעיירה ליד מנצ'סטר. לאחר מספר שנים המשפחה עברה ללונדון. אביו נכנס לפוליטיקה ובשנת 1929 נבחר לפרלמנט הבריטי.

### אלוף העולם בטניס שולחן
בשנים 1928–1929 השתתף פרי באליפויות העולם בטניס שולחן ובשנת 1929 אף זכה במקום הראשון בתחרויות היחידים.

במהלך שנות ה-30 הוא עבר לטניס וזכה להצלחה גדולה. פרד פרי היה הראשון שזכה בתחרויות היחידים בכול ארבעת הטורנירים של הגראנד סלאם. כמו כן הוא היה שחקן מוביל בנבחרת הטניס שזכתה בשנים 1933–1936 בגביע דייוויס.

למרות הצלחותיו הוא לא התקבל על ידי הממסד של פדרציית הטניס הבריטית. בשנת 1937 הוא פנה לקריירה מקצועית ובשנת 1938 קיבל אזרחות ארצות הברית. לאור כך תרומותיו לקידום הטניס בריטי נשכחו לכ-40 שנים.

פרד פרי הצליח בקריירה המקצועית במהלכה הוא שיחק לצד דון בדג' ואלסוורט' וינס.

רק בשנות ה-80 הכירו הבריטים בתרומתו של פרי לטניס הבריטי. בשנת 1984 פסלו הוצב בשטח מועדון הטניס בווימבלדון. הוא נכלל בהיכל תהילה של הטניס בשנת 1975.

### גמרי גראנד סלאם
#### יחידים

#### זוגות גברים

#### זוגות מעורבים

## מותג אופנה
בשנות ה-40 המאוחרות, טיבי ווגנר, כדורגלן אוסטרי-יהודי שפיתח רצועת זיעה ללבישה סביב מפרק כף היד, פנה לפרי בבקשה לסיוע. פרי ערך כמה שינויים בפריט וכך נוצר מגן הזיעה הראשון.

הרעיון הבא של ווגנר היה לייצר חולצת ספורט שתהיה עשויה מבד כותנה סרוג בשילוב שרוולים קצרים וכפתורים לרכיסה כמו חולצותיו של רנה לקוסט. חולצות הפולו של פרד פרי הושקו בווימלבדון 1952 ונחלו הצלחה מיידית. בהתחלה הן היו זמינות רק בשני צבעים - לבן ושחור. הלוגו של המותג, זר הדפנה, מבוסס על הסמל המקורי של אליפות וימבלדון ובשונה מסמלילים אחרים באותה התקופה היה תפור לבד החולצה. בשנות ה-50 המאוחרות, חולצת הטניס הלבנה יוצרה בגרסאות צבעוניות עבור שחקני טניס שולחן, להם אסור ללבוש חולצות לבנות.

בתחילה נוהל המותג על ידי דייוויד, בנו של פרי, עד שנקנה ב-1995 על ידי החברה היפנית "היט יוניון". למרות זאת, משפחת פרי המשיכה לעבוד באופן צמוד עם המותג. המותג היה הספונסר הראשי של שחקן הטניס הבריטי אנדי מארי מתחילת הקריירה שלו ועד 2009.

בשנת 2014 נפתחה החנות הראשונה של המותג בישראל. החל מספטמבר 2019, החברה הפסיקה למכור את חולצות הפולו השחורות-צהובות שלה באמריקה הצפונית לאחר שהפכו למדים הלא-רשמיים של ארגון הימין הקיצוני "הנערים הגאים". החברה גם קראה לחברי "הנערים הגאים" להפסיק ללבוש את הביגוד שלה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טניסאים בריטים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:בריטים שנולדו ב-1909
קטגוריה:בריטים שנפטרו ב-1995
קטגוריה:מונצחים בשלט כחול של ארגון המורשת האנגלית
פסק דין קלמר נגד גיא

**פסק דין קֵלְמֶר נגד גיא** הוא אחד מפסקי הדין הבסיסיים בדיני החוזים בישראל. פסק הדין ניתן בשנת 1996 בבית המשפט העליון בשבתו כערכאת ערעור אזרחית, בפורום של שלושה שופטים, נשיא בית המשפט העליון אהרן ברק, השופט אליעזר גולדברג והשופט יצחק זמיר. החידוש העיקרי בפסק הדין הוא אישור תוקפו של חוזה שבעל פה מקום שנדרש חוזה שבכתב, מכח עקרון תום הלב.

## הבסיס המשפטי
בבסיס המקרה עומדים שני סעיפי חוק:
* סעיף 8 לחוק המקרקעין העוסק בדרישת הכתב במקרקעין – "התחייבות לעשות עסקה במקרקעין טעונה מסמך בכתב".
* סעיף 12 לחוק החוזים העוסק בדרישה לתום לב במשא ומתן – "(א) במשא ומתן לקראת כריתתו של חוזה חייב אדם לנהוג בדרך מקובלת ובתום לב. (ב) צד שלא נהג בדרך מקובלת ולא בתום-לב חייב לצד השני פיצויים בעד הנזק שנגרם לו עקב המשא ומתן או עקב כריתת החוזה, והוראות סעיפים 10, 13 ו-14 לחוק החוזים (תרופות בשל הפרת חוזה), תשל"א-1970, יחולו בשינויים המחויבים".

בפסק הדין מוזכר גם סעיף 39 לחוק החוזים העוסק בצורך בקיום החוזה בתום לב, שהלכה שנובעת מפסק הדין ייתכן ומשפיעה גם על השימוש בו – "בקיום של חיוב הנובע מחוזה יש לנהוג בדרך מקובלת ובתום לב; והוא הדין לגבי השימוש בזכות הנובעת מחוזה".

## המקרה
פסק הדין עוסק במקרה בו בני זוג נכנסו לעסקת קומבינציה עם בעל מגרש, ולפיה הם מתחייבים לבנות שני בתים על המגרש שבבעלותו, ולאחר סיום הבנייה כל אחד משני הצדדים יקבל את אחד מהבתים שנבנו. בין הצדדים לא נכתב חוזה רשמי ובו פרטי העסקה. לאחר סיום בניית הבתים, טען בעל המגרש כי לא נחתם בין שני הצדדים חוזה, ואינו מחויב להעביר את אחד הבתים לבעלותם. לטענתו, לא היה סיכום בין הצדדים באשר לאופי העסקה, וגם אם ייקבע שהיה, הרי שלפי סעיף 8 לחוק המקרקעין יש חובה שחוזה במקרקעין יעלה על הכתב, וכאמור, חוזה שכזה אינו בנמצא.
בני הזוג גיא העמידו למול בית המשפט הוכחות שונות שמעידות על קיום משא ומתן בין הצדדים והתקדמותו (תשלומים שונים, עיצוב הבתים השונה לפי דרישת הצדדים), ונסמכו על הכרעת בית המשפט המחוזי שפסק לטובתם.

## הכרעת בית המשפט העליון
בית המשפט העליון פסק פה אחד כי במקרה מעין זה נדרש תום לב של בעל המקרקעין לפי סעיף 12 לחוק החוזים. בהיעדר התנהגות בתום לב מצדו, ובהתאם לכלל ההוכחות שהציגו בני הזוג גיא, הרי שיוצאת ממקרה זה "זעקת ההגינות" שגוברת על דרישת הכתב לפי סעיף 8 לחוק המקרקעין במקרים מסוימים. לדעת השופט זמיר, הביצוע החלקי במקרה דנן מסייע להתגבר על דרישת הכתב ולקבוע כי אכן קיים חוזה בין הצדדים. השופט ברק, מאידך, מפרש את סעיף 12 בצורה רחבה יותר, ואינו דורש ביצוע חלקי על מנת לקבוע כי החוזה שריר ותקף.

## קישורים חיצוניים
* ע"א 986/93 קלמר נ' גיא, פ"ד נ(1) 185 (1996)

## הערות שוליים

קלמר נגד גיא
קלמר נגד גיא
קטגוריה:פסקי דין ישראליים מ-1996
קטגוריה:ישראל: מקרקעין
חיים יצחק קארב

180px|ממוזער|שמאל|הרב חיים יצחק קארב
הרב **חיים יצחק קָארב** (קוֹרב; ה'תרל"ב, 1872 - ג' בסיוון ה'תשי"ז, 2 ביוני 1957) היה רב וראש ישיבה ליטאי-אמריקאי, רבן של ערים שונות בליטא ובאוקראינה, רב בהארלם, חבר "אגודת הרבנים בארצות הברית וקנדה", וראש ישיבת "בית מדרש לתורה"  בשיקגו.

## ביוגרפיה
נולד בפילטן שבקורלנד לחיה ולרב שאול קָארב, שהיה למדן ור"מ. בילדותו למד אצל אביו, ואחר כך בישיבת טלז. נסמך לרבנות בידי רבי אליעזר גורדון רבה של טלז וראש הישיבה בה. נישא ללאה מרים בתם של דבורה והרב משה יצחק ראבין שכיהן כמו"צ בפוניבז', לאחר פטירת חמיו כיהן שש שנים במקומו כמו"צ והתיידד עם רבי יעקב יצחק רבינוביץ, ידידות שנמשכה שנים בהתכתבות בדברי תורה. התמנה לכהן כרב העיר פלאנגה, וכיהן בה שש שנים עד פרוץ מלחמת העולם הראשונה. במהלך המלחמה כיהן כאב"ד בעיר פאבלגראד שבאוקראינה. לאחר המלחמה התמנה כרב בזאגר ישן בפלך קובנה וכיהן בה ארבע שנים. על שם רבנותו זו כונה "הרב מזאגר". בראשית חודש טבת ה'תרפ"ו הוצע הרב קארב בידי הרב אברהם דובער כהנא שפירא מקובנה, לרב אברהם יצחק הכהן קוק, כמועמד לראשות ישיבת מרכז הרב במקומו של ראש הישיבה הרב אברהם אהרן בורשטיין מטבריג שנפטר לפני חנוכה באותה שנה. ההצעה לא באה לידי מימוש.

בשנת ה'תרפ"ז היגר לארצות הברית, עם בואו מונה כרב בית המדרש הגדול בהארלם, ובהמשך אותה שנה כרב קהילת "הבימה" בניו יורק. בהיותו בהארלם הדפיס את הכרך הראשון של ספרו "נתיבות חיים" העוסק בעניינים שונים בסוגיות התלמוד הבבלי ובדברי הרמב"ם, הספר התקבל בקהל הלמדני בארצות הברית ובליטא. בתרפ"ח התמנה כראש הישיבה "בית מדרש לתורה" בשיקגו.

בשואה איבד את בנו הבכור הרב שלמה קארב שכיהן כמו"צ בבית הדין בקובנה ואת אשתו מנוחה וילדיהם, בתו פייגה ובעלה לוי קויפמן ובתם נהרגו אף הם. עם הגיע בשורות האיוב מאירופה, שקעה לאה קארב ביגון על מות ילדיה, היא לא התאוששה ונפטרה בה' בטבת ה'תש"ז.

לאחר 20 שנה בראשות בית המדרש לתורה, הוא נישא בשנית לייטל בת הרב יהודה קרויס, עלה לארץ ישראל והתגורר בירושלים.

בגין ספריו זכה בפרס הרב קוק לספרות תורנית מקורית, לשנת תשי"ג-תשי"ד.

הוא נפטר בג' בסיוון ה'תשי"ז, 2 ביוני 1957, ונקבר בהלוויה מרובת משתתפים נכבדים בהר המנוחות לצד רבי איסר זלמן מלצר.

אוסף כתביו וארכיונו האישי נמצא בספרייה הלאומית בירושלים.

## משפחתו
בתו, הבלשנית חנה-אנה קארב, נישאה בשנת תרצ"ה לרב מנחם מנדל גודמן, תלמידו של אביה בבית מדרש לתורה בשיקגו, שהתמנה מאוחר יותר כרב באוקלהומה סיטי. בתו יהודית נישאה לרב אברהם אהרן שצקס, בנו של רבי משה שצקס, שלאחר פטירת אביו כיהן תחתיו כראש ישיבת רבנו יצחק אלחנן.

## לקריאה נוספת
* הרב ש"י זווין, **נתיבות חיים**, סקירה על הספר ועל מחברו, בתוך: סופרים וספרים, חלק ב', תל אביב תשי"ט, עמ' 369–374.

## קישורים חיצוניים
* 
* 
* 'קורב, ר' חיים־יצחק ב"ר שאול', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 83 (, תמונה 1281).
;ספריו
* 
* 
* 
* 
* 
* 

## הערות שוליים

קטגוריה:רבנים ליטאים
קטגוריה:יהודים שהיגרו מרוסיה לארצות הברית
קטגוריה:רבנים אוקראינים
קטגוריה:זאגר: רבנים
קטגוריה:ניו יורק: רבנים
קטגוריה:שיקגו: רבנים
קטגוריה:ראשי ישיבה אמריקאים
קטגוריה:בוגרי ישיבת טלז
קטגוריה:זוכי פרס הרב קוק
קטגוריה:ראשי ישיבת בית מדרש לתורה בשיקגו
קטגוריה:יהודים הקבורים בהר המנוחות
קטגוריה:עולים לאחר קום המדינה: 1948–1950
קטגוריה:אמריקאים ישראלים
קטגוריה:ישראלים שנולדו ב-1872
קטגוריה:אמריקאים שנולדו ב-1872
קטגוריה:ישראלים שנפטרו ב-1957
קטגוריה:אמריקאים שנפטרו ב-1957
חתול דגים נמרי

**חתול דגים נמרי** (שם מדעי: *Prionailurus viverrinus*) הוא מין בינוני של חתול מהסוג חתול נמרי (*Prionailurus*), החי ביערות גשם טרופיים בדרום-מזרח אסיה וכן בביצות וביערות מנגרובים. שמו ניתן לו עקב מיומנותו הרבה בציד דגים ועקב חברבורותיו, המזכירות חברבורות נמר. הוא המין הגדול ביותר בסוגו.
## מאפיינים
חתול זה גדול בהרבה מחתול הבית ומשקלו 5–16 קילוגרם. אורכו 57–78 סנטימטרים והזנב הגדול 20–30 סנטימטרים. יש לו רגליים קצרות ושריריות וטפריו יכולים להינעל על מה שנתפס בהם. פרוותו אפורה מעט עם כתמים כהים על הגוף וכמה פסים כהים על ראשו ועל זנבו. 

החתול נפוץ ברחבי אזור ההימלאיה וסביבותיה במדינות: הודו, נפאל, בנגלדש, סרי לנקה, פקיסטן, מלזיה, וייאטנאם, האי ג'אווה שבאינדונזיה, קמבודיה, תאילנד ולאוס.

חתול זה הוא צייד לילי, המתמחה בטרף מימי ומסוגל לשחות ולצלול הרבה זמן. טרפו העיקרי הוא דגים, אותם הוא צד ממארב ליד המים, מחכה שדג יגיע ותופס אותו במהירות ולעיתים אף צולל אליו. בנוסף לדגים, החתול אוכל עופות, חרקים, רכיכות, זוחלים מימיים, דו-חיים ומכרסמים. 

החתול מצוי בסכנת הכחדה, בעיקר עקב אובדן מקום חיותו וכן מציד אנושי.

## תת-מינים
**Prionailurus viverrinus rizophoreus*
**Prionailurus viverrinus viverrinus*

## ראו גם
*אוכלי דגים
*חתול זהוב אסייתי
*חתול שיש

## קישורים חיצוניים

* 
* The fight to save India's most elusive cat - מאתר ה-BBC

## הערות שוליים

300px|ממוזער|מרכז|חתול נמרי שוכב

קטגוריה:טקסונים שתוארו בידי אדוארד טרנר בנט
קטגוריה:חתולים קטנים
קטגוריה:יונקים ביערות הגשם של דרום-מזרח אסיה
קטגוריה:לאוס: יונקים
קטגוריה:הודו: יונקים
קטגוריה:בעלי חיים שתוארו ב-1833
קטגוריה:יונקים חצי-מימיים
ג'וי לורן

**ג'וי לורן** (באנגלית: **Joy Lauren**; נולדה ב-18 באוקטובר 1989) היא שחקנית אמריקאית. ידועה בעיקר בשל גילום תפקידה של דניאל ואן דה קמפ בסדרת הטלוויזיה "עקרות בית נואשות".

## ביוגרפיה
לורן נולדה בשם **לורן ג'וי ג'ורגנסן** באטלנטה, ג'ורג'יה. היא התגוררה באזור וייל, קולורדו מגיל שנה עד גיל 4. היא למדה בבית הספר "Galloway" שבאטלנטה, ג'ורג'יה, והופיעה במספר הפקות בתיאטרון "Alliance". בגיל 11 היא עברה עם אימה מאטלנטה ללוס אנג'לס כדי לקדם את קריירת המשחק שלה. היא סיימה את לימודי התיכון בגיל 14. ב-2012 היא סיימה את לימודיה לתואר ראשון בהיסטוריה של ארצות הברית מאוניברסיטת קולומביה.

## פילמוגרפיה
### קולנוע

### טלוויזיה

## קישורים חיצוניים

* 

* Joy Lauren Exclusive Interview, באתר The Star Scoop, 30 בינואר 2007

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאים ממוצא דני
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
מריס ספייטס

**מריס אקים ספייטס** (באנגלית: **Marreese Akeem Speights**; נולד ב-4 באוגוסט 1987) הוא כדורסלן אמריקאי המשחק בעמדות הפאוור פורוורד והסנטר בקבוצת גואנגג'ואו לונג-ליונס  מליגת העל הסינית. בין השנים 2008–2018 שיחק בליגת ה-NBA.

## מכללות
אחרי שנותיו בתיכון, בחר ספייטס להמשיך את לימודיו באוניברסיטת פלורידה, במדינה בה נולד וגדל. בשנתו הראשונה במכללה עזר לקבוצתו לזכות באליפות המכללות כשהוא משמש כמחליף של צמד הגבוהים אל הורפורד וג'ואקים נואה. בעונה העוקבת ניצל ספייטס את חסרונם של הורפורד ונואה, בעקבות מעברם ל-NBA, והעמיד  מרשימים של 14.5 נקודות, 8.1 ריבאונדים ו-1.4 חסימות למשחק. לאחר עונתו השנייה במכללה העמיד עצמו השחקן לבחירה בדראפט 2008.

## קריירה מקצועית
### פילדלפיה 76'
ספייטס נבחר בדראפט 2008 בבחירה ה-16 על ידי פילדלפיה 76'. בשתי עונותיו הראשונות בקבוצה הציג ספייטס יכולת טובה ויציבה, אך מינויו של דאג קולינס למאמן פילדלפיה בעונת  פגע במעמדו של הפורוורד בקבוצה. ספייטס, כשחקן בעל אוריינטציה התקפית, לא הסתדר עם שיטת המשחק ההגנתית של המאמן החדש ונגרר למספר עימותים עם צוות האימון שהביאו למיעוט בדקות המשחק של ספייטס. ממוצעיו של ספייטס בנקודות, ריבאונדים ודקות משחק בעונה זו היו הנמוכים בקריירה שלו.

### ממפיס גריזליס
ב-4 בינואר 2012 הועבר ספייטס לממפיס גריזליס כחלק מטרייד משולש ששלח את זאבייה הנרי לניו אורלינס הורנטס ושתי בחירות סיבוב שני בדראפט לפילדלפיה 76'. ב-13 ביולי 2012 חתם ספייטס על הארכת חוזה בממפיס לשנתיים עבור 8 מיליון דולר.

### קליבלנד קאבלירס
ב-22 בינואר 2013 נשלח ספייטס, ביחד עם ויין אלינגטון, ג'וש סלבי ובחירת סיבוב ראשון בדראפט לקליבלנד קאבלירס עבור ג'ון לואר.

### גולדן סטייט ווריורס
ב-12 ביולי 2013 חתם ספייטס בגולדן סטייט ווריורס על חוזה לשלוש עונות עבור כ-11 מיליון דולר. ב-10 בפברואר 2014 קלע ספייטס שיא קריירה של 32 נקודות בניצחון הווריורס על פילדלפיה 76', קבוצתו לשעבר.

בעונת 2014/2015 זכה ספייטס באליפות ה-NBA הראשונה שלו עם גולדן סטייט, עם ניצחון על קליבלנד קאבלירס 4-2 בגמר, כשספייטס מעמיד לאורך הפלייאוף ממוצעים של 3.7 נקודות ו-2.1 ריבאונדים למשחק. בעונה העוקבת היה שותף פעיל לשבירת שיא הניצחונות בעונה אחת, 73, כשקלע 7.1 נקודות והוריד 3.3 ריבאונדים בממוצע למשחק.

### לוס אנג'לס קליפרס
לקראת עונת  חתם ספייטס על חוזה לשנתיים בלוס אנג'לס קליפרס, עבור כ-3 מיליון דולר.

### אורלנדו מג'יק
ב-27 ביולי 2017 חתם ספייטס על חוזה לעונה אחת באורלנדו מג'יק.

### גואנגג'ואו לונג-ליונס
ב-2 ביולי 2018 חתם על חוזה לעונה בקבוצת גואנגג'ואו לונג-ליונס  מליגת העל הסינית.

## סטטיסטיקות קריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל באתר NBA.com
* סטטיסטיקות ב-NBA באתר basketball-reference.com

## הערות שוליים

קטגוריה:אמריקאים ילידי פלורידה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת פלורידה
קטגוריה:כדורסלני פילדלפיה 76'
קטגוריה:כדורסלני ממפיס גריזליס
קטגוריה:כדורסלני קליבלנד קאבלירס
קטגוריה:כדורסלני גולדן סטייט ווריורס
קטגוריה:כדורסלני לוס אנג'לס קליפרס
קטגוריה:כדורסלני אורלנדו מג'יק
קטגוריה:בחירות דראפט של פילדלפיה 76'
קטגוריה:פלורידה: כדורסלנים
קטגוריה:כדורסלני ליגת ה-BIG3
קטגוריה:אמריקאים שנולדו ב-1987
אבא של חייל

"**אַבָּא שֶׁל חַיָּל**" (בגאורגית **ჯარისკაცის მამა**, גַ'רִיקַצִיס מאמא; ברוסית: **Отец солдата**) הוא סרט קולנוע גאורגי-סובייטי שיצא לאקרנים ב-1964 בבימויו של הבמאי הגאורגי רוואז צ'חיידזה. בסרט, שעסק במסעו של אב אחר בנו הלוחם בחזית במלחמת העולם השנייה, כיכב השחקן הגאורגי הנודע, סרגו זכריאדזה. משנת 1966 הוקרן גם בישראל.

## עלילה
גיורגי מחרשווילי הוא איכר גאורגי מבוגר המעבד בכפר את כרמו. בנו נלחם כטנקיסט בשורות הצבא האדום במלחמת העולם השנייה. אחרי שהבן מפסיק לכתוב אל הוריו, האב יוצא אל המען של המכתב האחרון מבנו – בית חולים רוסי בקרבת החזית. הוא מקבל את ברכת שכניו הכפריים, הרואים בו את שליחם ומוסרים בידיו חבילות לבניהם החיילים המשרתים בחזית. הוא יוצא למסע של אלפי קילומטרים אל החזית, ולאחר תלאות רבות, כשהוא מגיע לבית החולים, מתברר לו כי בנו החלים וחזר ליחידתו. האב מסרב לחזור לכפרו בלי בשורה מבנו ומתעקש להתגייס לצבא, אף שאינו צעיר, בתקווה שכך ימצא את הבן. הוא מתקדם עם יחידתו עד מבואות ברלין, שם הוא פוגש סוף סוף את בנו החייל, אך זה נפצע אנושות ומת בזרועות אביו. למרות צערו הגדול, ממשיך גיורגי בדרכו, והסרט מסתיים כשהוא צועד יחד עם חבריו ליחידה אל עבר ברלין.

## ביקורת והשפעה
תפקיד האב האוהב והלוחם הפך את סרגו זכריאדזה לפופולרי ברחבי ברית המועצות וזיכה אותו בשני פרסים סובייטיים: פרס השחקן הטוב ביותר בפסטיבל הסרטים הבינלאומי במוסקבה ופרס לנין.

הווארד תומפסון, מבקר הקולנוע של העיתון האמריקאי הניו יורק טיימס, לא היה שותף לשבחים לסרט ולמשחקו של שחקנו הראשי, אותו ראה כפעלתני מדי וכמוגזם. הוא מציין לטובה את הסצנה, שבה עוצר הגיבור את הטנקים הסובייטיים ומונע מהם לדרוס כרם, ואת הסצנה של מות הבן.

השחקן זאב רווח העיד בריאיון כי הסרט היה מהסרטים הבולטים שצפה בהם בצעירותו ושהשפיעו עליו, ובמיוחד משחקו של כוכב הסרט, סרגו זכריאדזה.

## קישורים חיצוניים

* 
* 
* 

## הערות שוליים

קטגוריה:סרטי 1964
קטגוריה:סרטים סובייטיים
קטגוריה:סרטי מלחמת העולם השנייה
קטגוריה:סרטים גאורגיים
קטגוריה:סרטים רב-לשוניים
שלמה דרימר

רבי **שלמה דרימר** (ה'תק"ס, 1800 בערך – כ"ב בתשרי תרל"ג, 24 באוקטובר 1872) היה רב ופוסק הלכה, מגדולי רבני יהדות גליציה בדורו. מחבר הספרים "ישרש יעקב" על מסכת יבמות, ושו"ת "בית שלמה".

## ביוגרפיה
נולד בנדבורנה לרב יעקב דרימר ולמרים בת ר' שלמה לנדא, נכדתו של הרב משה לנדא ראב"ד לבוב. אביו היה חסידו של רבי צבי הירש מנדבורנה ולאחר פטירתו עבר לתלמידו רבי מנחם מנדל מקוסוב, ה"אהבת שלום". הוא למד תורה מפי רבי אברהם דוד וואהרמן מבוטשאטש ומפי רבי אהרן משה טויבש. בהמשך למד גם אצל רבי נתן נטע קליצר מפודהייץ. נישא לבתו של ר' משה מנחם מנדל מחסידי אפטא, ולאחר פטירתה נישא בשנית לבתו של רבי צבי הירש גרוסמן רבה של דלאטין.

לאחר נישואיו עסק במסחר, אך רבו של אביו, רבי חיים הגר מקוסוב, שידל אותו לעזוב את מסחרו ולהתמנות לרב. בשנת ה'תקצ"ג (1833) התמנה כרב בעיר סקולה, והחזיק במשרה זו כארבעים שנים עד פטירתו בחג שמיני עצרת, כ"ב בתשרי תרל"ג, 24 באוקטובר 1872.

## פסקיו וספריו

פסקי ההלכה שלו התקבלו בכל הפזורה היהודית באירופה, כך כותב עליו הרבי חיים אלעזר שפירא ממונקאטש: "הגאון בית שלמה ז"ל, הוא מראשי עמודי ההוראה באחרונים מדור שלפנינו". וגם רבי ישראל מאיר הכהן מסתמך על פסקיו בכמה מקומות בספרו ההלכתי "משנה ברורה".

רבי שלמה כתב שני ספרים:

**ישרש יעקב**: ספר זה, על מסכת יבמות, הוא אחד הספרים היסודיים למסכת זו.

**שו"ת בית שלמה**: שו"ת זה יצא בשלושה כרכים ומצוטט רבות בספרות השו"ת.

התנגד למחלוקות ומריבות בתוך הקהילה, וכך כתב לשואל לגבי הסרת צורות ופסלים של חיות מבית הכנסת: 
## משפחתו
רבי שלמה דרימר השאיר אחריו שישה בנים ושלוש בנות:
* בנו, רבי אברהם דרימר - אב בית דין בפרוביזנה, ולאחר פטירת אביו התמנה כרבה של סקולה. מחבר הספר "בארה של מרים". הוא המו"ל של ספרי אביו, והערות רבות שלו משוקעות לאורכם. בנו רבי נתן נטע דרימר כיהן תחתיו ברבנות סקולה בין השנים 1920–1943 ונספה עם בני קהילתו בשואה.
* בניו: רבי יוסף, רבי משה אריה, רבי ירוחם, רבי יעקב, ורבי יהודה ליב.
* בתו שיינא רחל - נישאה לרב ברוך מאיר מנטשל מחבר שו"ת "רב טובך". מו"צ בזבלטוב, רבה של פוטיק ומאוחר יותר אב"ד באוסציה-ביסקופיה
* בתו רוזה רבקה נישאה לרב מנדל פדרר
* בתו מרים נישאה לרב משה הלוי מבוטושאן

## לקריאה נוספת
* הרב דוד אברהם מנדלבוים, **תולדות הגאון רבי שלמה דרימר זצ"ל בעל שו"ת בית שלמה**, בתוך: "ישרש יעקב", מהדורה חדשה, ירושלים תש"ע, עמ' 19–39.

## קישורים חיצוניים
;ספריו
* 
* 
* 
* 
* 

## הערות שוליים

קטגוריה:רבנים גליציאנים
קטגוריה:רבנים חסידים
קטגוריה:מחברי ספרי שו"ת
קטגוריה:ילידי 1800
קטגוריה:נפטרים ב-1872
קטגוריה:חסידי קוסוב
לוסיה אצ'בריה

**לוסיה אצ'בריה** (בספרדית: **Lucía Etxebarría**) היא סופרת ספרדייה ממוצא בסקי. היא נולדה בוולנסיה בשנת 1966 להורים בסקים, הצעירה בין שבעה ילדים.

## קריירה
ספרה הראשון היה ביוגרפיה של קורט קוביין וקורטני לאב: *La historia de Kurt y Courtney: aguanta esto* משנת 1996.

הרומן הראשון שלה, **אהבה, פרוזאק, סקרנות וספקות** (1997) יצא בעברית בהוצאת עם עובד בתרגום יערית טאובר בן-יעקב בשנת 2004. הרומן השני שלה, *Beatriz y los cuerpos celestes*, זכה בפרס נדאל. הרומן *De todo lo visible y lo invisible* משנת 2001 זכה בפרס פרימוורה. הרומן **איזון מופלא** משנת 2004, שיצא בעברית בהוצאת עם עובד בתרגום יערית טאובר בן-יעקב בשנת 2007, זיכה אותה בפרס פלנטה בשנת 2004. בנוסף לרומנים, פרסמה גם שירה; אוסף שיריה *Actos de placer y amor* זכה בפרס ברקרולה לשירה בשנת 2004. היא פרסמה גם שני קבצים של מאמרים פמיניסטיים, וכן עסקה בכתיבת תסריטים.

בשנת 2011, הכריזה אצ'בריה שתחדל מכתיבה, היות שלדבריה ההעתקה הפיראטית של ספריה הפכה את הכתיבה לבלתי-משתלמת. למרות זאת, פרסמה ספרים גם בשנת 2012 ו-2013, וכן הקימה כתב עת (עם אחרים) בשם AllegraMag בשנת 2012.

## קישורים חיצוניים

* 

## הערות שוליים

קטגוריה:ילידות 1966
קטגוריה:ספרדים שנולדו ב-1966
קטגוריה:סופרות ספרדיות
קטגוריה:פמיניסטיות ספרדיות
קטגוריה:משוררות ספרדיות
מניפסט ראסל-איינשטיין

**מניפסט ראסל-איינשטיין** פורסם בלונדון ב-9 ביולי 1955 על ידי הפילוסוף ברטראנד ראסל בעיצומה של המלחמה הקרה. המניפסט הדגיש את הסכנות בשימוש בנשק גרעיני וקרא למנהיגי העולם לחפש פתרונות שלום לסכסוכים בינלאומיים.
על המניפסט חתמו 11 מדענים אינטלקטואליים, ביניהם אלברט איינשטיין, שחתם על המניפסט מספר ימים לפני מותו ב-18 באפריל 1955.

## הרקע לכתיבת המניפסט
השימוש הראשון בנשק גרעיני נעשה ב-16 ביולי 1945 במדבר ניו מקסיקו. באוגוסט אותה שנה הטילה ארצות הברית את פצצות האטום על הירושימה ועל נגסאקי. יותר מ-100,000 בני אדם נהרגו בשתי ההפצצות.

ב-18 באוגוסט 1945 פרסם ברטראנד ראסל מאמר דעה בעיתון נגד הנשק הגרעיני, אותו החל לכתוב ביום בו נגסאקי הופצצה. חלק מהדברים שכתב הופיעו מאוחר יותר במניפסט.	

יוסף רוטבלט, שעבד כמדען בפרויקט מנהטן לפיתוח נשק גרעיני, הצטרף אף הוא לפעילותו של ראסל לאחר ההפצצות ביפן, והיה למדען היחיד שעזב את הפרויקט מטעמי מצפון.

במהלך השנים שלאחר מכן ראסל ורוטבלט עבדו יחד במאמץ משותף לרסן את הפצת הנשק הגרעיני, בשיתוף פעולה עם אלברט איינשטיין ומדענים נוספים כדי לחבר את מה שנודע לאחר מכן כמניפסט ראסל-איינשטיין.

## תקציר
המניפסט קרא למדענים מכל העולם להתכנס ולמחות כנגד הסכנות הנשקפות לאנושות בעקבות השימוש בנשק להשמדה המונית. מחברי המניפסט טוענים כי למרות חילוקי הדעות הפוליטיים, הבאים לידי ביטוי במלחמה, על האנושות להבין כי המשך המלחמה באמצעים הטכנולוגיים החדישים עלול להביא לסופה של האנושות. 
מחברי המניפסט קוראים לממשלות העולם להתעלות מעל חילוקי הדעות והאינטרסים הפוליטיים, ולנסות להביא ליישוב הסכסוכים בדרכי שלום.

## החתומים על המניפסט
* מקס בורן
* פרסי ברידג'מן
* אלברט איינשטיין
* לאופולד אינפלד
* פרדריק ז'וליו-קירי
* הרמן מולר
* לינוס פאולינג
* ססיל פאוול
* יוסף רוטבלט
* ברטרנד ראסל
* הידקי יוקאווה

## קישורים חיצוניים
* נוסח המניפסט 
* מאמר מאת ג'ון לנץ על המניפסט והרקע לכתיבתו 
קטגוריה:ברטראנד ראסל
קטגוריה:אלברט איינשטיין
קטגוריה:נשק גרעיני במלחמה הקרה
קטגוריה:התנגדות לנשק גרעיני
בוב תיל

**רוברט "בוב" תיל** (באנגלית: **Robert "Bob" Theil**; נולד ב-2 באוקטובר 1951) הוא מוזיקאי וזמר-יוצר פולק-רוק סקוטי.

## ביוגרפיה
בוב תיל נולד בחווה בצפון-מזרח סקוטלנד וגדל והתבגר בעיירה הסקוטית מאריקירק. בתחילת שנות ה-70 עבר ללונדון, שבה החל בהדרגה לפתח את הקריירה המוזיקלית שלו. את אלבומו הראשון הוציא ב-1982 בעזרתם של חברי להקת ביג קאנטרי הסקוטית.

תיל הושפע רבות מהזמרים והמוזיקאים שהובילו את הפולק-רוק של שנות ה-70, רוי הארפר, מייקל צ'אפמן, ריצ'רד תומפסון, ובעיקר מהיוצרים הסקוטים ברט יאנש, אל סטיוארט וג'רי ראפרטי.

תיל כותב, מנגן ושר בסגנון מוזיקת הפולק-רוק הבריטית, ועושה בדרך כלל שימוש בגיטרה אקוסטית או חשמלית גיטרת 12 מיתרים. משנת 2010 הגיע לישראל ארבע פעמים להופעות. 

## חיים אישיים
בוב תיל הוא רווק וללא ילדים. מתגורר באנטוורפן שבבלגיה משנת 1999.

## דיסקוגרפיה
### אלבומים
*(So Far (1982
*(Bridging the Silence (1993
*(Playing it all for Laughs (2003
*(The Ghent Sessions (2007

## קישורים חיצוניים
* 

* 

## הערות שוליים

קטגוריה:מוזיקאים סקוטים
קטגוריה:זמרי פולק רוק
קטגוריה:זמרים-יוצרים בריטים
קטגוריה:בריטים שנולדו ב-1951
משפט הופקינס-לויצקי

**משפט הופקינס-לויצקי** (Hopkins–Levitzki theorem) הוא משפט בתורת החוגים, הקובע כי כל חוג ארטיני שמאלי הוא גם נתרי שמאלי. הטענה נכשלת מעל מודולים כלליים. המשפט נקרא על שם צ'ארלס הופקינס ויעקב לויצקי.

## הוכחה
מספיק להוכיח כי לחוג יש סדרה נורמלית. יהי J=Jac(R) רדיקל ג'ייקובסון של החוג. ידוע כי רדיקל ג'ייקובסון הוא נילפוטנטי, נניח J^k=0. נביט בשרשרת:
R \supseteq J \supseteq \dots \supseteq J^k=0
כל גורם שלה הוא מהצורה M_i = J^{i-1}/J^i; זהו מודול ארטיני מעל R/J, ולכן פשוט למחצה. לכל מודול פשוט למחצה יש סדרת הרכב, ולכן גם לחוג כולו, כדרוש.

ניתן לתת הוכחה מעט מסובכת יותר תוך שימוש ברדיקל הראשוני.

## הכללות
למשפט יש מספר ניסוחים כלליים יותר, והמשותף לכולם הוא שהם מקשרים בין תנאי השרשרת העולה לתנאי השרשרת היורדת.

חוג R נקרא **עיקרי-למחצה** (semiprimary) אם J(R) אידיאל נילי ו-R/J(R) חוג פשוט למחצה. אחד ההכללות למשפט היא שמודול מעל חוג עיקרי-למחצה הוא בשקילות ארטיני, נתרי ובעל סדרת הרכב (כלומר, כל אחד מהתנאים גורר את האחרים).

הגרסה הקודמת נובעת מגרסה זו, שכן כל חוג ארטיני שמאלי הוא עיקרי-למחצה.

## דוגמה נגדית למודול כללי
כאמור, המשפט נכון רק עבור חוגים: לא כל מודול שמאלי ארטיני הוא שמאלי נתרי. למשל, נביט בחבורה הקוואזי-ציקלית 
\mathbb{Z}(p^\infty)=\mathbb{Z}\left[\frac{1}{p}\right]/\mathbb{Z}. יש בה שרשרת עולה אינסופית \left\langle \frac{1}{p} \right\rangle \subset \left\langle \frac{1}{p^2} \right\rangle \subset \dots, ולכן איננה נתרית. היא כן ארטינית, שכן כל שרשרת \left\langle \frac{1}{n_1} \right\rangle \supseteq \left\langle \frac{1}{n_2} \right\rangle \supseteq \dots גוררת n_i|n_{i-1}, ולכן יש איבר קטן ביותר, כלומר היא סופית.

קטגוריה:תורת החוגים
קטגוריה:משפטים באלגברה